Nepaisant pažangos, pasiektos vykdant dabartines programas, susijusiose politikos srityse tebėra keletas spragų, be to, atsirado naujų spręstinų problemų.

Be to, priklausymo bendram kultūros paveldui, atminties ir atminimo jausmai yra būtina prielaida siekiant dalyvauti demokratinėje visuomenėje ir panaikinti europiečių susiskaldymą ir stereotipus.

Ši nauja programa kartu su Teisingumo programa įeis į naują ES biudžeto Teisingumo, teisių ir vertybių fondą, kuris prisidės palaikant atvirą, demokratinę, pliuralistinę ir įtraukią visuomenę. Be to, juo siekiama suteikti galių žmonėms saugant ir skatinant teises ir vertybes toliau plėtojamoje ES teisingumo erdvėje.

ES vertybių ir teisių skatinimas bei gynimas daro esminį poveikį Sąjungos politiniam, socialiniam, kultūriniam, teisminiam ir ekonominiam gyvenimui ir prisideda prie ES daromo juntamo poveikio kasdieniam žmonių gyvenimui. Reikia palaikyti ir aktyvinti šios srities ES lygmens veiksmus siekiant naikinti išlikusias spragas ir spręsti naujas problemas, užtikrinti teisių ir vertybių skatinimą, veiksmingą apsaugą ir pagarbą joms; kartu tai padės baigti kurti vidaus rinką ir užtikrins ES gerovės bei sanglaudos prielaidas. Be to, tai leis ES vaidinti pagrindinį vaidmenį ginant ir skatinant jos vertybes pasauliniu lygiu ir prisidės siekiant JT darnaus vystymosi tikslų.

Vertybių ir teisių skatinimą ES atspindi jų skatinimas pasauliniu lygmeniu, be kita ko, per sąsajas su darnaus vystymosi tikslų įgyvendinimu. Šioje srityje irgi reikia plėtoti sąveiką, visų pirma su ES išorės veiksmais daugiašaliu lygmeniu, o taip pat bendradarbiavimo vystymosi labui pagalbos ir plėtros politikos srityse, siekiant užtikrinti nuoseklumą skatinant žmogaus teises, teisinę valstybę, lyčių lygybę, kovą su diskriminacija ir toleranciją.

Demokratinis įsipareigojimas, piliečių dalyvavimas ir pilietinės visuomenės puoselėjimas yra esminės ES pilietiškumo sampratos ir teisės laisvai judėti ir gyventi Europos Sąjungoje, kaip nustatyta 21 straipsnio 1 dalyje, sudedamosios dalys Šiuo požiūriu jie yra esminiai veiksniai, padedantys naudotis teise laisvai judėti ir gyventi ES.

SESV 24 straipsnyje nustatytos piliečių iniciatyvos, kaip apibrėžta Europos Sąjungos sutarties 11 straipsnyje. 24 straipsnis yra šio pasiūlymo teisinis pagrindas tiek, kiek jame nustatytas techninės ir organizacinės paramos finansavimas įgyvendinant Reglamentą [(ES) Nr.211/2011], taip pagrindžiant piliečių naudojimąsi savo teise pradėti ir remti Europos piliečių iniciatyvas.

SESV 167 straipsnyje nustatyta ES užduotis prisidėti prie valstybių narių kultūrų klestėjimo, gerbiant jų nacionalinę bei regioninę įvairovę ir kartu iškeliant bendrą kultūros paveldą. Sąjungos veiksmais turi būti skatinamas valstybių narių bendradarbiavimas ir papildomi jų veiksmai tokiose srityse, kaip, be kita ko, Europos tautų kultūros ir istorijos žinių gerinimas bei sklaida ir Europos svarbos kultūros paveldo išsaugojimas ir apsauga. Todėl SESV 167 straipsnio 5 dalis yra šio pasiūlymo teisinis pagrindas.

SESV 168 straipsnyje nustatyta aukšto lygio žmonių sveikatos apsauga ir Sąjungos veiksmai, papildantys nacionalinę politiką, siekiant užkirsti kelią fiziniams ir psichiniams žmonių negalavimams ir šalinant pavojaus fizinei ir psichikos sveikatai šaltinius. Smurtas, be kita ko ir prieš moteris ir vaikus, yra pavojingas fizinei ir psichinei sveikatai. Vaikai yra pažeidžiami piliečiai ir jiems reikia didesnio lygio apsaugos nuo grėsmių, kurioms dažnai priklauso tarpvalstybinio pobūdžio grėsmės. Smurtas prieš moteris taip pat kelia didelę grėsmę aukų, kurioms reikalinga aukšto lygio apsauga, fizinei ir psichinei sveikatai. Todėl SESV 168 straipsnis yra šio pasiūlymo teisinis pagrindas.

·Subsidiarumo principas (neišimtinės kompetencijos atveju)

Vertybių apsaugai ir skatinimui reikalingi tarptautiniai bendradarbiavimo mechanizmai ir tinklaveikos galimybės. Dažniausiai valstybės narės atskirai veikdamos to pasiekti negali.

Daugumoje sričių, kaip antai lygybės, nediskriminavimo ar pilietiškumo, individai yra saugomi pagal Sąjungos teisę ir teisės aktus, tačiau jie nėra pakankamai informuoti apie savo teises. Tik didinant informuotumą, keičiantis geriausia patirtimi ir rengiant mokymus ES lygmeniu bus galima pasiekti visus žmones visose valstybėse narėse, informuoti administracines struktūras ir (arba) institucijas ir nuosekliai skleisti informaciją. Be to, veikiant ES lygmeniu galima taikyti masto ekonomiją, užtikrinti veiksmų kokybę ir tai, kad valstybės narės visoje ES nuosekliai aiškins ir sklandžiai taikys teisėkūros priemones.

ES piliečių dalyvavimą skatinančios veiklos finansavimas nacionaliniu ar regionų lygmeniu labai ribotas, o daugelyje ES šalių atminimo veiklai skiriama dar mažiau finansavimo. Net tais atvejais, kai paramos gavėjai gauna panašios veiklos finansavimą, alternatyvūs finansavimo šaltiniai neteikia pirmenybės pilietiškumo ir atminimo skatinimui ES lygmeniu. Suinteresuotoms šalims menkai pajėgiant ar visai nepajėgiant vykdyti panašius projektus be ES finansavimo paramos išryškėja šio finansavimo naudos gavėjų priklausomybė nuo jos.

·Proporcingumo principas

Pasiūlymas atitinka proporcingumo principą – juo neviršijama to, kas būtina nurodytam tikslui pasiekti Europos lygiu.

3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

·Galiojančių teisės aktų retrospektyvinis vertinimas / tinkamumo patikrinimas

Teisių, lygybės ir pilietiškumo programos laikotarpio vidurio vertinimas rodo, kad su programos bendruoju tikslu ir konkrečiais tikslais susijusios problemos ir veiksniai tebėra aktualūs. Teisių, lygybės ir pilietiškumo (TLP) programos pradžioje nustatyti bendrieji paramos poreikiai nebuvo visiškai patenkinti ir tebėra aktualūs. Bendrai imant, TLP programa tinkamai kreipiamasi į susijusias grupes, tačiau vykdant programą reikėtų atlikti sistemingesnę jų poreikių analizę. Be to, nustatyta kapitalo problemų (lėšų paskirstymo paramos gavėjų grupėms, lygybės institucijų įsitraukimo, lyčių aspekto integravimo, vaiko teisių ir neįgaliųjų teisių aspektų integravimo) kuriant, įgyvendinant ir stebint programas. Taip pat ES programų ir projektų koordinavimas bei keitimasis informacija padėtų nuosekliau juos įgyvendinti.

TLP programos įgyvendinimo pažanga buvo sėkminga finansinių aspektų įgyvendinimo ir dalyvių pritraukimo į programos veiksmus požiūriu. TLP programos pasiekimų analizė rodo, kad pagal programą finansuotoje veikloje dalyvavusios grupės dabar geriau supranta Sąjungos teisę ir politiką. Paramos gavėjai iš esmės teigiamai įvertino veiklą, kurioje dalyvavo, nors dar esama galimybių gerinti jos tvarumą. Komunikacijos priemonių, skirtų TLP programai propaguoti, spektras iš esmės buvo sėkmingas. Tačiau reikia stengtis toliau užtikrinti, kad būtų pasiekti visi galimi pareiškėjai visose valstybėse narėse. Pagrindinis naujosios programos pasiekimas palyginus su ankstesnėmis programomis buvo sumažinta laiko ir pinigų našta paramos gavėjams: ataskaitoje pateikti paramos gavėjų apklausos duomenys dėl to, kad ir rengti pasiūlymus, ir įgyvendinti veiksmus tapo paprasčiau.

Įgyvendinimo priemonių rūšys (dotacijos veiklai, dotacijos veiksmams, tiesioginės dotacijos ir viešieji pirkimai) atitinka programos tikslus ir paramos reikalavimus atitinkančių suinteresuotųjų šalių poreikius. Pagal TLP programos finansavimo reglamentą buvo užtikrinta daug lankstumo naudojant ribotus kvietimus teikti paraiškas, ypač kai reikėjo įgyvendinti plataus masto informuotumo didinimo kampanijas apie duomenų apsaugą ir smurto prevenciją Programos paramos gavėjai išreiškė susirūpinimą dėl paraiškų teikimo proceso, įgyvendinimo ir ataskaitų teikimo prievolių bei mechanizmų veiksmingumo. Dar yra ką tobulinti siekiant supaprastinimo.

Programos „Europa piliečiams“ pastarųjų 10 metų įvertinimai ir tyrimai parodė, kad programa atliko svarbų vaidmenį kaip vienintelė ES programa, tiesiogiai skirta piliečiams ir įtraukianti juos laikantis principo „iš apačios į viršų“. 2014–2020 m. programos „Europa piliečiams“ laikotarpio vidurio įvertinimas parodė, kad jos tikslai buvo ir išlieka susieti su sprendžiamomis problemomis, t.y. prisidėti prie piliečių supratimo apie Sąjungą, jos bendrą istoriją ir įvairovę, skatinti Europos pilietiškumą bei gerinti pilietinio ir demokratinio dalyvavimo sąlygas Sąjungos lygmeniu. Abi šios paprogramės ne tik papildo, bet ir sustiprina viena kitą, nes esama ryšio tarp mokymosi iš praeities ir Europos ateities planų. Iš to, kiek daug tiesioginių ir netiesioginių dalyvių pasiekė programos „Europos piliečiams“ projektai, matyti, jog programa buvo veiksminga, o sąnaudos – palyginti mažos. Be to, didelė pareiškimus dėl dotacijų teikusiųjų užtikrinta paklausa rodo, kad yra galimybių teikti papildomą finansavimą, ir suinteresuotosios šalys to paprašė per įvertinimą. 2017 m. kovo mėn. ataskaitoje apie 2014–2020 m. programos „Europa piliečiams“ įgyvendinimą Europos Parlamentas išreiškė tvirtą paramą programai ir paragino skirti jai žymiai daugiau biudžeto lėšų. Programa „Europa piliečiams“ įrodė savo pridėtinę vertę ES lygmeniu padarydama poveikį dalyviams ir papildydama kitas ES finansavimo programas ir politikos iniciatyvas švietimo, kultūros ir ES pilietiškumo srityse. Nustatyta, kad reikėtų tobulinti šiuos aspektus: didinti programos matomumą, peržiūrėti stebėsenos rodiklius ir plėtoti stipresnius sąveikos ryšius su kitomis susijusiomis ES finansavimo programomis ir iniciatyvomis.

·Konsultacijos su suinteresuotosiomis šalimis

Šių programos parengiamųjų darbų konsultacijų strategijai priklauso: i) viešos konsultacijos dėl vertybių ir judumo ir dėl daugiametės finansinės programos po 2020 m. pasiūlymo; ii) viešos konsultacijos dėl dabartinių finansavimo programų laikotarpio vidurio įvertinimo ir iii) kelios ad hoc konsultacijos, kurias Komisija surengė kaip apskritojo stalo diskusijas su suinteresuotosiomis šalimis, konferencijas ir seminarus.

Viešos konsultacijos dėl vertybių ir judumo sričių ES fondų

Konsultacijos surengtos atsižvelgiant į dabartinių įvairių politikos sričių ES finansavimo programų įvertinimus, jose apžvelgti dabartinės veiklos rezultatai ir būsimos problemos. Viešų konsultacijų dėl vertybių ir judumo sričių ES fondų tikslas buvo surinkti visų suinteresuotųjų šalių nuomones apie tai, kaip geriausiai panaudoti kiekvieną ES biudžeto eurą. Viešos konsultacijos dėl vertybių ir judumo sričių ES fondų vyko nuo 2018 m. sausio 10 d. iki 2018 m. kovo 9 d. 23 oficialiosiomis ES kalbomis.